Diari Oficial de la Generalitat Valenciana


Sumari del DOGV 2533, del 20-06-1995 (1995/835104)

ORDRE de 6 de juny de 1995, de la Conselleria d'Agricultura, Pesca i Alimentació, sobre els documents que han d'acompanyar el transport dels productes vitivinícoles i els llibres de registre que el sector vitivinícola ha d'omplir.
--------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/06/06/(3)/dof/vci/html**

### Dades del document

Número de DOGV
:   2533

Data del DOGV
:   20-06-1995

Secció del DOGV
:   DISPOSICIONS GENERALS

Número del document
:   1995/835104


Data del document
:   06-06-1995

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 6 de juny de 1995, de la Conselleria d'Agricultura, Pesca i Alimentació, sobre els documents que han d'acompanyar el transport dels productes vitivinícoles i els llibres de registre que el sector vitivinícola ha d'omplir.   
El Reglament CE 2.238/1993, de la Comissió, de 26 de juliol, relatiu als documents que han d'acompanyar el transport de productes vitivinícoles i als requisits que s'han de complir en el sector vitivinícola, estableix el marc comunitari en què cal desplegar aquesta activitat sectorial. El Reial Decret 323/1994, de 28 de febrer, sobre els documents que acompanyen el transport de productes vitivinícoles i els registres que s'han de dur en el sector vitivinícola, estableix o configura la normativa general aplicable a Espanya en matèria de documents d'acompanyament i registres del sector vitivinícola. Correspon als òrgans competents de les comunitats autònomes prendre les mesures que calguen per a l'execució i el desplegament d'aquest reial decret.  
D'altra banda, l'Ordre de 20 de maig de 1994, del Ministeri d'Agricultura, Pesca i Alimentació, per la qual es dicten normes per al desplegament del reial decret mencionat, ha desplegat aquest marc normatiu, i n'ha atribuït també l'execució tècnica a l'autoritat competent, en tot allò que fa referència a l'ordenació, el compliment efectiu i la inspecció.  
Per tant, cal ordenar, en l'àmbit de la Comunitat Valenciana, l'actuació dels serveis de l'administració autonòmica en el sector vitivinícola en aquesta matèria i regular els aspectes concrets que en faciliten el compliment per part del sector vitivinícola.  
Per això, fent ús de les facultats que m'atribueix l'article 44 de la Llei de Govern Valencià,  
ORDENE:  
Article primer  
D'acord amb el que es disposa en el Reglament CE 2.238/1993, de 26 de juliol, i en el Reial Decret 323/1994, de 28 de febrer, aquesta ordre té per objecte regular-ne l'aplicació a la Comunitat Valenciana.  
Article segon  
L'autoritat competent en la Comunitat Valenciana per a l'aplicació i verificació de les atribucions derivades del Reglament CE 2.238/1993, de 26 de juliol, i del Reial Decret 323/1994, de 28 de febrer, serà la direcció general que en cada moment tinga atribuïda la competència relativa al control de la qualitat agroalimentària en el Reglament Orgànic i Funcional de la Conselleria d'Agricultura, Pesca i Alimentació.  
Article tercer  
1. Els llibres de registre que el sector vitivinícola ha de dur i omplir, separats per categoria de productes, són els següents:  
a) Un per cada VQPRD i VEQPRD.  
b) Un per a vins de taula.  
c) Processos d'elaboració.  
d) Embotellament.  
e) Pràctiques enològiques.  
f) Moviment de productes per a procés d'elaboració i pràctiques enològiques sotmeses a registre.  
2. Les pràctiques enològiques sotmeses a registre seran les previstes en l'article 14, punt 1, del Reglament CE 2.238/1993.  
3. Els llibres de registre, els diligenciaran les direccions territorials de la Conselleria d'Agricultura, Pesca i Alimentació en el moment de fer-ne l'obertura.  
4. Els comptes dels llibres de registre es tancaran almenys una vegada a l'any, el dia 31 d'agost, coincidint amb l'inventari anual d'existències, de conformitat amb l'article 13, apartat segon, del Reglament CE 2.238/1993, de 26 de juliol.  
El dia 1 de setembre s'hi anotaran, com a entrades, les existències comptables. Si aquestes no coincidiren amb les reals, es deixarà constància d'aquest fet i de la regularització.  
5. Es consideren variacion  
s naturals de volum en l'emmagatzematge i la manipulació un 2 per cent del volum de les entrades de la campanya.  
Article quart  
Els documents d'acompanyament dels productes vitivinícoles es visaran amb el segell corresponent, el model del qual figura en l'annex d'aquesta ordre.  
DISPOSICIó TRANSITòRIA  
Els models de llibres de registre previstos en l'article tercer d'aquesta ordre s'ajustaran, pel que fa als continguts, al que s'indica en l'Ordre de 28 de febrer de 1986, del Ministeri d'Agricultura, Pesca i Alimentació (BOE del dia 3 de març), i en el Reial Decret 799/1989, de 30 de juny (BOE del dia 5 de juliol), fins que aquesta Conselleria establisca els models preceptius.  
DISPOSICIONS FINALS  
Primera  
Es faculta la Direcció General de Comercialització, Indústries i Relacions Agràries perquè dicte les resolucions necessàries i prenga les mesures que calguen per al compliment d'aquesta ordre.  
Segona  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 6 de juny de 1995  
El conseller d'Agricultura, Pesca i Alimentació, p. a., art. 3 (Decret 179/1993, de 28 de setembre), el secretari general: Fernando Ríos Aragües.


Còpia Permalink ELI